| Til høringsparterne, jf. vedlagte høringsliste  |
| --- |

Høring vedrørende udkast til forslag til ændring af integrationsloven og lov om planlægning – frist for bemærkninger 4. december 2015 kl. 16.00.

Lovforslaget fremsættes som led i udmøntningen af en del af Aftale om en ny, stram og konsekvent udlændingepolitik (del 1)

Lovforslaget skal sikre kommunerne bedre muligheder for at finde midlertidige indkvarteringssteder til flygtninge ved at gøre reglerne herom mere fleksible.

Ifølge lovforslaget får kommunerne mulighed for i en midlertidig boligplacering efter en konkret og individuel vurdering af flygtningens behov sammenholdt med indkvarteringens beskaffenhed, at kunne anvise flygtningen til at dele et beboelsesrum med en eller flere andre enlige flygtninge som en midlertidig indkvarteringsløsning.

Kommunerne får endvidere mulighed for at meddele dispensation til etablering af midlertidige opholdssteder til flygtninge på støjbelastede arealer, og kommunalbestyrelsen kan i den forbindelse stille vilkår til opholdsstederne om etablering af afskærmningsforanstaltninger.

Udlændinge, - Integrations- og Boligministeriet skal anmode om eventuelle bemærkninger til vedlagte lovforslag senest fredag den 4. december 2015 kl 16.00.

Høringssvar sendes til ministeriet ved Sarah Lambert Oxbøll. sox@uibm.dk, og Leide Dixner, ldix@uibm.dk.

Med venlig hilsen

Sarah Lambert Oxbøll

*Fuldmægtig*

*Integrationskontoret*